Var du en af de nattefriske, der fik set den meget specielle måne natten til mandag? Vores fotograf fik dette billede af superblodmånen.

Den blodrøde fuldmåne stod i over en time på nattehimlen over Nordjylland og resten af Danmark, hvor vejret gav gode betingelser for at se den totale måneformørkelse. Kl. 4.11 begyndte måneformørkelsen og de varede som nævnt i over en time indtil månen kl. 05.32 igen bevægede sig ud af jordens skygge. Man kunne se at månen havde et mørkt, rødligt skær, hvorfor den kaldes blodmåne. Den røde måne var ifølge TV 2 VEJRET tilmed både supermåne og høstmåne. Supermåne er betegnelsen for den fuldmåne, hvor månen er tættest på jorden og derfor ser størst ud. Billedet af superblodmånen er taget i Vendsyssel. Vis os gerne dit billede af månen i kommentarfeltet